Jonges hou ‘begrafnis’ ná vriend nuwe meisie kryFoto: walesonline.co.uk ŉ Groep van ongeveer 50 jong seuns van Rhondda in Wallis het vir hulle vriend Keiran Cable (20) ŉ “begrafnis” gereël nadat dié ŉ nuwe meisie gekry het. Volgens Wales Online het Keiran nie regtig meer tyd saam sy vriende deurgebring vandat hy maande gelede ŉ meisie gekry het nie. Hy het ook nie meer op e-pos- en teksboodskappe gereageer nie. Die groep vriende het ŉ onwetende Keiran by ŉ kroeg ingewag nadat hy onder die indruk was dat hulle rugby gaan kyk. Dié jong groep het omtrent groot gegaan: Hulle het spesiaal ŉ kis gebou en pamflette laat druk. Daar is selfs ŉ lykswa gehuur sodat hulle deur die dorp met die kis kon ry. Die pad was ook gesluit sodat daar geen onderbrekings tydens dié affêre sou wees nie. ŉ Propperse diens is ook gehou met huldeblyke aan Keiran en daar is selfs ŉ paar liedere ook gesing. Keiran het die poets geniet en het selfs saamgespeel toe hy in sy kis geposeer het vir ŉ foto. Dié jong man sal sekerlik nou die goue middeweg vind tussen vriend en kêrel.